A lo cabo d'os anyos 70 d'o sieglo pasato, medicos de Nueva York e de San Francisco paran cuenta de que lurs pacients homosexuals en permenan d'astenia, de perduga de peso e a vegadas mesmo de trazas raras e atipicas de mal d'alcance (como lo sarcoma de Kaposi). A existencia d'un problema sanitario se comprebó en chulio de 1981 entre que os Centros ta lo Control e a Prevención de Malautías (en anglés Centers for Disease Control and Prevention u CDC) d'Atlanta troban una freqüencia anormalment alta de sarcomas de Kaposi e l'aparición d'un nuevo virus como causa d'o que se conoixerá como sindrome d'immunodeficiencia adquiesta u sida s'ementa dende 1982.